ທ່ານ Biden ເຕືອນອີຣ່ານວ່າ ເວລາ ໃກ້ຈະໝົດ ລົງແລ້ວ 
ຮອງ​ປະທານາທິບໍດີ Biden ​ເວົ້າວ່າ ຍັງ​ມີ​ເວລາ​ເຫຼືອຢູ່​ສຳລັບ​ການ​ກົດດັນ​ທາງ​ດ້ານ​ການ​ທູດ ​ແລະ​ເສດຖະກິດ​ຕໍ່​ອີຣ່ານ ​
ຮອງປະທານາທິບໍດີ Joe Biden ໄດ້ເຕືອນອີຣ່ານວ່າ ເວລາກຳ ລັງຈະໝົດລົງແລ້ວກ່ຽວກັບການແກ້ໄຂທາງດ້ານການທູດຕໍ່ບັນ ຫາຂັດແຍ້ງ ໃນເລື່ອງໂຄງການນິວເຄລຍຂອງອີຣ່ານນັ້ນ ການໃຫ້ຄວາມເຫັນດັ່ງກ່າວຂອງທ່ານ Biden ໄດ້ມີການພິມເຜີຍແຜ່ ໃນວັນສຸກມື້ນີ້ ໂດຍໜັງສືພິມ Seueddeutsche Zeitung ຂອງເຢຍ ຣະມັນ ຂະນະທີ່ທ່ານເລີ້ມການຢ້ຽມ ຢາມຕໍ່ປະເທດດັ່ງກ່າວ ເພື່ອເຂົ້າ ຮ່ວມກອງປະຊຸມທີ່ນະຄອນ Munich ຮອງປະທານາທິບໍດີ Biden ເວົ້າວ່າ ຍັງມີເວລາເຫຼືອຢູ່ສຳລັບການກົດ ດັນທາງດ້ານການທູດແລະເສດຖະກິດຕໍ່ອີຣ່ານ ແຕ່ທ່ານກໍເວົ້າວ່າ ໂອ ກາດດັ່ງກ່າວຈະບໍ່ມີຕະຫຼອດໄປ ທ່ານກ່າວວ່າ ອີຣ່ານສາມາດຄາດຫວັງໄດ້ເລີຍວ່າ ຍັງຈະສືບຕໍ່ມີການລົງໂທດ ແລະການເພີ້ມຄວາມກົດດັນ ຂອງນາໆຊາດ ອີຣ່ານຢືນຢັດວ່າ ຕົນດຳເນີນການຄົ້ນຄວ້າກ່ຽວກັບເທັກໂນໂລຈີນິວເຄລຍເພື່ອຈຸດປະສົງໃນທາງສັນຕິ ຂະນະທີ່ສະຫະລັດແລະບັນດາປະ ເທດພັນທະມິດຕາເວັນຕົກເຊື່ອວ່າ ຈຸດ ປະສົງຂອງເຕຫະຣ່ານແມ່ນເພື່ອ ສ້າງອາວຸດນິວເຄລຍ ນີ້ເປັນການເດີນທາງໄປຢ້ຽມຢາມຕ່າງປະເທດຄັ້ງທໍາອິດ ຂອງທ່ານ Biden ນັບຕັ້ງແຕ່ລັດ ຖະບານທ່ານ Obama ສະໃໜທີສອງເລີ້ມຂື້ນໃນວັນທີ 20 ເດືອນມັງກອນ ທ່ານBiden ໄດ້ເດີນທາງໄປເຖິງນະ ຄອນ Berlin ໃນວັນສຸກມື້ນີ້ເພື່ອເຈລະຈາຫາລືກັບນາຍົກລັດຖະ ມົນຕີ ເຢຍຣະມັນ ທ່ານນາງ Angela Merkel ເປັນທີ່ຄາດກັນວ່າ ພວກ ທ່ານຈະເພັ່ງເລັງໃສ່ເລື່ອງຊີເຣຍ ແຕ່ນອກຈາກເລື່ອງຊີເຣຍແລ້ວ ການ ສົນທະນາຂອງພວກທ່ານ ມີທ່າທາງວ່າຈະຮວມມທັງເລື່ອງເສດຖະກິດຂອງໂລກ ອັຟການິສຖານ ແລະໂຄງການນິວເຄລຍຂອງອີຣ່ານ ໃນວັນເສົາມື້ອື່ນນີ້ທ່ານ Biden ຈະກ່າວຄໍາປາໄສທີ່ກອງປະຊຸມຄວາມປອດໄພທີ່ນະຄອນມິວນິກ ຄັ້ງທີ 49 ຊຶ່ງເປັນບ່ອນທີ່ທ່ານໄດ້ກ່າວຄຳ ປາໄສເມື່ອສີ່ປີກ່ອນ ບັນດາເຈົ້າໜ້າທີ່ຂັ້ນສູງສະຫະລັດ ກ່າວວ່າ ຢູ່ນອກກອງປະຊຸມຄັ້ງນີ້ ທ່ານ Biden ຍັງຈະທຳການພົບປະແບບສອງ ຝ່າຍກັບຫຼາຍໆປະເທດ ຮວມທັງລັດຖະມົນຕີການຕ່າງປະເທດ ຣັດເຊຍ ທ່ານ Sergei Lavrov ບັນດາເຈົ້າໜ້າທີ່ກ່າວວ່າ ຮອງປະທານາທິບໍດີ ຈະຖາມທ່ານ Lavrov ຢ່າງເປັນທີ່ແຈ້ງຂາວກ່ຽວກັບທ່າທີຂອງຣັດເຊຍກ່ຽວກັບເລື່ອງຊີເຣຍ ຣັດເຊຍ ເປັນພັນທະມິດກັບຊີເຣຍ ຣັດເຊຍແລະຈີນ ໄດ້ໃຊ້ສິດຢັບຢັ້ງສາມຄັ້ງ ຄັດຄ້ານຍັດຕິຂອງສະພາຄວາມໝັ້ນຄົງ ສະຫະປະຊາຊາດ ກ່ຽວກັບຊີເຣຍ ທີ່ພາໃຫ້ນາໆຊາດຕິຕຽນວ່າ ປ້ອງກັນອຳນາດການປົກ ຄອງຂອງປະທານາທິບໍດີ Bashar al-Assad ທ່ານ Biden ຍັງມີກຳນົດທີ່ຈະພົບປະທີ່ນະຄອນ Munich ກັບທູດພິເສດສະຫະປະຊາຊາດແລະສັນນິບາດອາຣັບຮັບຜິດຊອບກ່ຽວກັບເລື່ອງ ຊີເຣຍທ່ານ Lakhdar Brahimi ຜູ້ທີ່ໄດ້ເຕືອນວ່າ ຊີເຣຍ “ກໍາລັງຖືກທໍາລາຍ” ແລະຈະພົບກັບທ່ານ Moaz al-Khalib ປະທານກຸ່ມສະພາຝ່າຍຄ້ານຂອງຊີເຣຍ